Γεώργιος Κ. Γεωργιάδης

Ο Γεώργιος Γεωργιάδης (1894-1970) ήταν Έλληνας δικηγόρος. Διετέλεσε Νομάρχης σε πολλούς νομούς της Ελλάδας και δραστηριοποιήθηκε και ως πρόεδρος της Θρακικής Εστίας.

 Πρώτα χρόνια και σπουδές 
Γεννήθηκε στη Σηλυβρία της Ανατολικής Θράκης και σπούδασε στη Θεολογική Σχολή της Χάλκης από όπου πήρε δίπλωμα με βαθμό "Άριστα".εφ. Ελευθερία, φύλλο 8ης Ιουνίου 1963, σελ 3.Στη συνέχεια σπούδασε νομικά και Πολιτικές Επιστήμες στο Παρίσι. Μετά την επάνοδό του στην Ελλάδα, υπηρέτησε στην Γ΄ Υποεπιτροπή Ελληνοβουλγαρικής Μεταναστεύσεως.

 Σταδιοδρομία ως νομάρχης 
Η καριέρα του ως νομάρχη περιλαμβάνει πολλούς νομούς. Ο Γεωργιάδης υπηρέτησε και ως γενικός γραμματέας του υπουργείου Εσωτερικών.
Στις 24 Σεπτεμβρίου 1926 έγινε Νομάρχης Πρέβεζας, υπηρετώντας ως την 1η Αυγούστου 1928.Φ.Ε.Κ., τεύχος Γ΄, Αρ. 122  1-8-1928. Ήταν νομάρχης στην Πρέβεζα όταν αυτοκτόνησε εκεί ο υπάλληλος της νομαρχίας και γνωστός ποιητής Κώστας Καρυωτάκης. Έπειτα έγινε Νομάρχης Καβάλας για λίγες εβδομάδες, από τις 7 Μαΐου 1930 έως τις 2 Ιουνίου 1930.Κώστας Παπακοσμάς, Η Ιστορία της Νομαρχίας Καβάλας , Kavala Press.gr, 4 Αυγούστου 2013, ανάκτηση 26 Αυγούστου 2020.

Από τις 16 Ιουνίου 1930 έως τον Δεκέμβριο του 1932 χρημάτισε Νομάρχης Λέσβου.Παναγιώτη Παρασκευαΐδη, Οι Νομάρχες του Νομού Λέσβου 1912-2006, Νομαρχιακή Αυτοδιοίκηση Λέσβου 2006. Στη συνέχεια, για μικρό χρονικό διάστημα ήταν Νομάρχης Δράμας από την 1η Φεβρουαρίου 1933 έως τις 17 Μαρτίου 1933. Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 107.   

Ο Γεωργιάδης έγινε ύστερα Νομάρχης Θεσσαλονίκης, υπηρετώντας από τις 6 Μαρτίου 1945 Φ.Ε.Κ., τεύχος Γ΄, Αρ. 46 / 6-3-1945 έως τις 3 Μαΐου 1946.Φ.Ε.Κ., τεύχος Γ΄, Αρ. 127 /8-5-1946.
Διετέλεσε Νομάρχης Ξάνθης από τις 25 Οκτωβρίου 1946 έως τις 14 Μαρτίου 1949Η Βίβλος των Νομαρχών Ξάνθης, xanthipress, 2 Ιανουαρίου 2011, ανάκτηση 26 Αυγούστου 2020., 

Αργότερα ανέλαβε Νομάρχης Αττικής από τις 22 Σεπτεμβρίου 1949 έως το 1952.ΦΕΚ Γ’ 248 , 22-9-1949, Εθνικό Τυπογραφείο. Υπηρέτησε μετά ως Νομάρχης Λάρισας από τις 7 Φεβρουαρίου 1956 ως τις 12 Οκτωβρίου 1957. Επίσης, έγινε Νομάρχης Αττικοβοιωτίας.
Απεβίωσε σε ηλικία 76 ετών την 1η Ιουνίου 1970 και κηδεύτηκε την επομένη από το Πρώτο Νεκροταφείο Αθηνών.Τα Νέα, Κηδείες, φύλλο 2ας Ιουνίου 1970, σελ. 10.

Όταν πέθανε ήταν πρόεδρος του Θρακικού Κέντρου Αθηνών, αντιπρόεδρος του Κέντρου Κωνσταντινουπολιτών και αντιπρόεδρος Φίλων Βυζαντινής Μουσικής.Θρακικά, τ. 44-45, 1970, σελ. 11 Κατέλιπε τη σύζυγό του, Θάλεια, παιδιά και ένα εγγόνι.

 Παραπομπές 

Κατηγορία:Έλληνες δικηγόροι του 20ού αιώνα
Κατηγορία:Νομάρχες Αττικής και Βοιωτίας
Κατηγορία:Νομάρχες Αττικής
Κατηγορία:Νομάρχες Δράμας
Κατηγορία:Νομάρχες Ηλείας
Κατηγορία:Νομάρχες Θεσσαλονίκης
Κατηγορία:Νομάρχες Καβάλας
Κατηγορία:Νομάρχες Λάρισας
Κατηγορία:Νομάρχες Λέσβου
Κατηγορία:Νομάρχες Ξάνθης
Κατηγορία:Νομάρχες Πρέβεζας
Κατηγορία:Έλληνες Νομάρχες
Κατηγορία:Απόφοιτοι της Ιεράς Θεολογικής Σχολής της Χάλκης